Elevernes evaluering af Almen sprogforståelse 2025/26
I alt har 56 elever besvaret evalueringen.
I sammenfatningen bruges betegnelsen AP for syntaks/morfologi/semantik/pragmatik og latin er latin.
Forløbet i Almen Sprogforståelse har fungeret tilfredsstillende for størstedelen af eleverne, både hvad angår indhold, arbejdsformer og materiale. En stor del af eleverne synes, forløbets sværhedsgrad er høj – dette gælder især for latin (latin samlet høj grad/meget høj grad ca. 66% & AP samlet høj grad/meget høj grad ca. 43%). 
Langt størstedelen synes godt om, at dansk hjælper til med semantik og pragmatik, så de hører det flere gange før AP-prøven.
Ca. 85% af eleverne svarer positivt på, at de har oplevet at skulle anvende AP-indholdet i deres fremmedsprogsfag. I relation til de tidligere års målsætning om at øge overførbarheden mellem AP-forløbet og fremmedsprogene kan vi være godt tilfredse. Vi skal dog fortsat have stort fokus på at gøre AP anvendelsesorienteret. 
På trods af forløbets sværhedsgrad mener størstedelen af eleverne, at de var godt forberedt til prøverne i AP og latin. Igen i år svarer 80-90% af eleverne, at de synes, at såvel latinprøven som AP-prøven var svær, men det er væsentligt, at hele 89,3% af eleverne er tilfredse med deres gennemførsel af prøverne i Almen Sprogforståelse.
